CELEX: 32012D0015(01)
Language: bg
Date: 2012-07-17 00:00:00
Title: 2012/458/ЕС: Решение на Европейската централна банка от 17 юли 2012 година относно вторичното делегиране на правомощия по предоставяне, подновяване или удължаване на акредитации (ЕЦБ/2012/15)

4.8.2012   
            
            
               BG
            
            
               Официален вестник на Европейския съюз
            
            
               L 209/17
            
         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 17 юли 2012 година
   относно вторичното делегиране на правомощия по предоставяне, подновяване или удължаване на акредитации
   (ЕЦБ/2012/15)
   (2012/458/ЕС)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Решение ЕЦБ/2011/8 от 21 юни 2011 г. относно процедурите по акредитация за екологосъобразност и за здравословни и безопасни условия за производството на евробанкноти (1), и по-специално член 2, параграф 3 от него,
   като взе предвид Решение ЕЦБ/2010/22 от 25 ноември 2010 г. относно процедурата по акредитация за качество на производителите на евробанкноти (2), и по-специално член 2, параграф 4 от него,
   като има предвид, че:
   
               (1)
            
            
               Изпълнителният съвет е компетентен да взема всички решения, свързани с акредитацията на производителите за екологосъобразност и за здравословни и безопасни условия съгласно член 2, параграф 3 от Решение ЕЦБ/2011/8 и с акредитацията за качество съгласно член 2, параграф 4 от Решение ЕЦБ/2010/22 (наричани заедно по-долу „акредитациите“), както и да делегира вторично правомощията по предоставяне, подновяване или удължаване на акредитации на един или повече от неговите членове.
            
         
               (2)
            
            
               Решение ЕЦБ/2011/8 и Решение ЕЦБ/2010/22 уреждат множество индивидуални акредитации, които се предоставят или подновяват ежегодно. За да се рационализира още повече процедурата по акредитиране, Изпълнителният съвет счита за необходимо и подходящо да делегира вторично правомощието по предоставяне, подновяване или удължаване на акредитации на члена на Изпълнителния съвет, пред когото се отчита дирекция „Банкноти“.
            
         
               (3)
            
            
               За да се обезпечи колективната отговорност на Изпълнителния съвет, членът на Изпълнителния съвет, на когото е предоставено вторичното делегиране, следва да представя на Изпълнителния съвет годишен доклад за решенията относно акредитациите,
            
         ПРИЕ НАСТОЯЩОТО РЕШЕНИЕ:
   Член 1
   Вторично делегиране на правомощия
   Изпълнителният съвет делегира вторично на члена на Изпълнителния съвет, пред когото се отчита дирекция „Банкноти“, правомощието да изпълнява следните задачи:
   
               а)
            
            
               да предоставя или подновява пълна акредитация за качество съгласно член 3, параграф 4 и член 7 от Решение ЕЦБ/2010/22;
            
         
               б)
            
            
               да предоставя или подновява временна акредитация за качество съгласно член 4, параграф 3 и член 10 от Решение ЕЦБ/2010/22;
            
         
               в)
            
            
               да предоставя или подновява акредитация за екологосъобразност съгласно член 6 от Решение ЕЦБ/2011/8;
            
         
               г)
            
            
               да предоставя или подновява акредитация за здравословни и безопасни условия съгласно член 8 от Решение ЕЦБ/2011/8.
            
         Член 2
   Отчетно задължение
   Членът на Изпълнителния съвет, пред когото се отчита дирекция „Банкноти“, представя на Изпълнителния съвет годишен доклад за взетите по член 1 решения за акредитация.
   Член 3
   Влизане в сила
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено във Франкфурт на Майн на 17 юли 2012 година.
      
         
            Председател на ЕЦБ
         
         Mario DRAGHI
      
   
   
      (1)  ОВ L 176, 5.7.2011 г., стр. 52.
   
      (2)  ОВ L 330, 15.12.2010 г., стр. 14.